**פרוטוקול ישיבת מועצה – אגודת הסטודנטים 19.04.23**

**תקציר:** בישיבה התקיימו מעגלי שיח לגבי פעולות אגודה אפשריות. התקיים שיח נרחב לגבי

מחאת הסגל הבכיר והרפורמה המשפטית והשפעותיהן על האוניברסיטה. בנוסף התקיימה

הצבעה על הצעת החלטה להשתתפות האגודה במחאות (לא עברה) והצעת החלטה לסקר בנושא

(עברה).

**נוכחים:** 32 חברי מועצה

**דניאל זילבר:** אנחנו מתחילים באיחור קל, עדן תצטרף אלינו עוד כמה דקות. אני מתחילה בהקראת שמות ואז עדכוני הנהלה.

**עדכוני הנהלה**

דניאל זילבר: אחבר אתכם למה שקרה ולמה אנחנו מתחילים באיחור. קודם כל, מה שלומכם? שלומי נפלא תודה ששאלתם. היינו אמורים לשבת בחדר אחר אבל קבוצת תרגול החליטה שהיא משתלטת לנו על החדר. אז באנו לפה ודווקא נחמד, "קוזי" כזה. אגיד פה באופן גלוי שלא הצלחנו להתחבר לפייסבוק, אז אנחנו מקליטים את הישיבה. היא תסתיים ונעלה את ההקלטה לפייסבוק. בחלק של מעגלי השיח לא תהיה הקלטה, זה גם לא אמור היה להיות בלייב בפייסבוק. מבחינת עדכונים, דיברתי על זה הרבה עם הנשיאות, אנחנו מבינים שהפידבק היה שעדכוני ההנהלה הם ארוכים ומלאים. חשוב לי שתרגישו שיש ערך בעדכונים. בפועל, כל העדכונים שהיו הם מהותיים, בגלל שיש חזרתיות בין העדכונים בישיבה לבין האגודף, נוריד פיזית את כמות העדכונים בישיבה, אבל אנחנו ממש מבקשים מכם לקרוא את האגודף. יש מישהו שלא מקבל את האגודף אליו? שלא ראה אותו אף פעם?

מתן ברש: יש בעיה שתגידו בישיבה את הדברים האלה גם?

דניאל זילבר: אין בעיה אבל אנחנו רוצים לייעל את העדכונים. יש נציגים שקראו את האגודף והם קצת מאבדים את הקשב, אז אנחנו עושים את זה יותר מינימלי. מה זה אומר בפועל? אעבור על האגודף ברמת החודשים, הוא מחולק לתיאור של חודשים ואח"כ מחלקות ואז אוסיף עדכונים כלליים. רק אני אדבר, לא כל המנהלים אבל המנהלים כולם יושבים פה. אחרי שנסיים לדבר נתחלק לקבוצות, יהיה זמן שיוקדש לסוגיות על הפרק. לצורך העניין, אחד העדכונים שלנו היום הוא שהולך להיות אירוע קיימות בקמפוס בעוד חודש וחצי.

מעגלי השיח עצמם יהיו במשך רבע שעה, 20 דקות, אנחנו מבקשים שתלכו לרמ"חים ותדברו איתם על דברים שמעניינים אתכם. תעשו על זה סיעור מוחין. ז"א, זה לא שהמנהלים לא נמצאים פה ולא מסבירים. אני אתן את העדכונים הרוחביים, אבל כן יש מקום לשיח לגבי האירועים שקורים ומה שהולך לקרות. לראות איך מביאים את הרעיונות שלכם ברמה הפרקטית לאגודה באופן שוטף. יכול להיות שזה לא יעבוד, שיהיו דרכים לדייק את זה אבל נשתפר מישיבה לישיבה.

אני רגע כן עוברת על חודשים, אני שמה את מרץ בצד כי הוא כבר מאחורינו. השבוע, סדנת לגרום לזה לקרות לא התקיימה מטעמים לוגיסטיים. היא תתקיים ככל הנראה בראשון למאי, במקום סדנת בניית ושדרוג קורות חיים. אתמול היה ערב יום הזיכרון לשואה ולגבורה, הגיעו 500 סטודנטים וסטודנטיות לאירוע "זיכרון בסלון", היה מדהים, היו שם ניצולים מכל מיני מקומות, הם דיברו בשפות שונות. באמת היה אירוע מוצלח.

שירה אדר: זה פורסם בפייסבוק? בין הסטודנטים?

דניאל זילבר: כן, זה פורסם במייל, בהמון פלטפורמות. אתמול היה טקס יום הזיכרון שהיה מוצלח ומרגש, הבאנו ניצול שואה שנכח שם עם נציגה לשעבר. ביום ראשון הקרוב הולך להיות אירוע "אחים זוכרים", לאירוע הזה יש כרגע שלושה נרשמים. חשוב מאוד, קרן, שתעבירי את זה ממש עכשיו בקבוצת העדכונים, אנחנו תוך כדי נעביר עדכונים בוואטסאפ. נציגים שלא העבירו עדיין לסטודנטים, בבקשה. תעבירו. אנחנו לא רוצים להגיע לסיטואציה שאחות שכולה באה ומדברת על אח שלה מול מעט מאוד אנשים.

שירה אדר: זה פתוח לקהל הרחב?

דניאל זילבר: לכל מי שרוצה. חשוב להגיד שעדן שלנו נאמה בטקס יום השואה, היה מרגש. ב-24.4 יתקיים טקס יום הזיכרון לחללי מערכות ישראל ופעולות האיבה. יש הפסקת לימודים רוחבית, אף אחד לא יכול ללמד בשעות האלה. אם יש לכם סוגיות שקשורות לנושא, אנחנו פה. אחרי זה יש יומיים של חופש, יש רייב עצמאות, תרשמו בלינק, הולכת להיות מסיבה מטורפת וב-30.4 מתחילה סדנת "חוסן באקדמיה".

נועה גרינברג: סליחה שאני עוצרת, שימו לב שאתם באמת נרשמים לטופס ששלחנו לכם. אח"כ לא יהיה אפשר להגיד, "לא שמענו, לא ידענו". ניתן להירשם עד הדדליין ביום ראשון, כי ההרשמה של הכרטיסים נסגרת.

דניאל זילבר: חוסן באקדמיה, נתחיל ב-30 לחודש סדנה מאוד משמעותית. מדובר בסדנה של שישה מפגשים, כל מפגש הוא שעתיים. הסדנה הזו באמת יכולה לשנות חיים, הסטודנטים מקבלים כלים להתמודדויות ובמידה והם במצוקה אנחנו מפנים אותם לשירות הפסיכולוגי. זה משמעותי מאוד, תפיצו את זה לסטודנטים שלכם.

גיא-תמר לוי: הסדנה היא פיזית?

דניאל זילבר: כן וזה חשוב שתהיה פיזית. בנוסף, באותו השבוע יש לנו את הפאנג'ויה, מי מכם יורד לפאנג'ויה?

דין יונה: אני רוצה לשאול שאלה שאני צריך להתבייש בה, מה זה פאנג'ויה?

דניאל זילבר: לא צריך להתבייש בה.  פאנג'ויה, הוא סופ"ש של מסיבות בתחילת מאי. שתדעו ותכירו, נרשמו פחות סטודנטים מבדרך כלל. אחרי הפאנג'ויה, ב-7.5 יתקיים ערב הוקרה למשרתי מילואים, האירוע עדיין בבניה. תומר עובד על האירוע ברמת המתנות, ברמת המענה שאנחנו רוצים לתת למילואימניקים שלנו, מעבר לזה שלישיית מה קשור יופיעו. אם יש לכם משהו שאתם חושבים שהוא קריטי לדעת בכל הנוגע לערב הוקרה, אם יש תוכן שחסר, אם יש סטודנטים מילואימניקים שצריכים איזשהו מענה תציפו לנו. ערב הקרנת גמר האירוויזיון, גם עליו מחלקת תרבות כרגע עובדת, אם יש שאלות דברו עם הרמ"חים. פרויקט חונכות מדויקים מתחיל השנה, בתחילת השנה כשחשבנו איך אנחנו רוצים לנהל את הפרויקט, מתוך כל הסטודנטים שהיו בחונכות הזאת 100% עברו את הקורס שלנו. זו חונכות שמוכיחה את עצמה ברמה הפרקטית ביותר.

באותו השבוע מתחיל מושב חבר הנאמנים, מי שמעניין אותו, מסקרן אותו ורוצה לדעת יותר, תגידו לי. פורום חבר הנאמנים זה האנשים שמנהלים את האוני' כביכול, האוני' צריכה לתת להם דין וחשבון, הם תורמים לאוניברסיטה, זה קצת כמו המועצה שלנו. פעם בשנה יש כנס מאוד משמעותי של כל האוני', בתוך הדבר הזה אנחנו משתתפים. ב-22.5 יש ישיבת מועצה, זו ישיבת שינוי התקנון, אז אם יש משהו שאתם מכירים בתקנון שלנו שאתם מרגישים שצריך שינוי או התייחסות, תהיו ערוכים לזה. לא לבוא יום יומיים לפני, אם אתם רוצים לעשות משהו תעשו את זה בתהליך מסודר עם המבקר או עם הנשיאות בצורה מאוד מקצועית, כי תקנון לא בונים ככה סתם.

גיא הדר: קודם כל, כדאי כמה שיותר מוקדם כדי שאפשר יהיה לשבת ולכוון מבחינה טכנית מה מתאים ומה לא. יש טופס מיוחד שמגישים בו, או פורמט שמגישים בו הצעות לשינויי תקנון, שזה מתאר קודם כל את הסעיף הקיים, אח"כ את הסעיף המוצע ודברי הסבר. זהו, הזימונים נשלחים שמונה ימים לפני, יש כבר חברי מועצה שדיברו איתי. אפשר לתאם מתי שרוצים ואם יש כבר מסמך מוכן עם ההצעות, אפשר בשמחה להעביר אליי למייל.

עדן סנדרס: ממש מומלץ מנסיון, היו שינויי תקנון שנפלו כי גיא אמר שאי אפשר לשנות ככה תקנון.

דניאל זילבר: מעבר לזה יש עוד שתי סדנאות של "ניהול ללא סמכות" וסדנת "הכנה לראיונות עבודה". מי שלא ראה את האגודף, אז ממש ככה הוא נראה, מחולק למחלקות, ובסוף יש חלק של "דרושים" שמאוד חשוב להפיץ.

כעת נעבור לעדכונים רוחביים שלי. ארגון הסגל הבכיר, לפני תקופת המבחנים החל בעיצומים ואז הפסיק אותם. הם הבינו שהם נמצאים בנקודה שקצת לא רלוונטי לעשות את העיצומים האלה וגם נכנסו לתקופה מורכבת ברמת המדינה. לדבריהם אחרי פסח הם ישקלו חזרה לעיצומים. בתחילת השבוע הייתי בפגישה במשרד האוצר, משרד האוצר תיארו לנו את כל מה שהם רוצים לבקש מארגון הסגל הבכיר. ההסכם שלהם הוא הסכם קיבוצי, שמתחדש פעם בכמה שנים וכעת הגענו לתקופה הזאת. אני לא אלאה אתכם בפרטים, יש פער בין מה שהסגל הבכיר רוצה לבין מה שהאוצר רוצה. כל זה קורה מול שלושה גורמים, האוני', משרד האוצר והסגל הבכיר. הקושי הוא באמת אל מול משרד האוצר. ב-20 וב-24 לחודש צפויות עוד שתי פגישות עם כל הפורום הזה כדי לקדם ולראות איך אפשר למנוע עיצומים ואיך אפשר להתקדם בפועל עם המו"מ. במקביל אני בקשר גם עם אגודות נוספות, עם מנכ"ל האוני' וגם עם הגוף שמרכז את ארגון הסגל הבכיר, כדי לראות איך אפשר לבטל את העיצומים האלה. לא תרחיש רחוק שיהיו עיצומים, אנחנו לא יודעים להגיד איזה. בכל מקרה מדובר בארגון הסגל הבכיר בלבד, לא על הסגל הזוטר ולא על מרצים מבחוץ. תומר עובד על מיפוי מלא של איזה קורסים מועברים ע"י הסגל הבכיר, ברגע שנתקדם קצת יותר ונראה איזה סוג של עיצומים יינתנו, נתאים את המענה בהתאם. שאלות, חששות עד כה?

אדם בן-נון: כל הכבוד. ככה נראית אגודה.

שירה אדר: לי יש שאלה, סגל בכיר בכל הפקולטות?

דניאל זילבר: בכל הפקולטות.

נועה גרינברג: כשאת אומרת שהפורום זה משרד האוצר, האוני' וארגון הסגל. כל אוני' מנהלת את זה פרטני מול האוצר?

דניאל זילבר: הכוונה לוועדה לתכנון ולתקצוב שזה הגוף שמתכלל את כל האוניברסיטאות.

אם פתאום יש שאלות או מגיעות שמועות, תעבירו הכל אליי, אני מרכזת את זה. זו בעיה שנצטרך להתמודד איתה ככל הנראה. כפי שזה נראה אין צפי לשביתה עד מאי, בשבועיים הקרובים אפשר להיות רגועים, יש 12 יום לפחות. בכל מקרה נהיה בקשר ונתעדכן על הדברים.

לבנה צליל: אולי אפשר שישימו את זה על ימי התנגדות.

דניאל זילבר: חוץ מזה, מפגש קמפוס בטוח מתקיים השבוע, שתכירו. זה קורה מחר. למי שלא מכיר, מדובר בפורום שקרן הובילה מהרגע הראשון בתוך מחלקת מעורבות חברתית, שמטרתו לתת סיוע ובאופן כללי ללוות נפגעים ונפגעות תקיפה או פגיעה מינית בתוך הקמפוס עצמו. מעבר לזה שהנציבות להטרדות מיניות מטפלות בדברים ברמה הרוחבית, אנחנו רוצים לתת מענה מקיף ולהבין מה הצרכים של הסטודנטים והסטודנטיות. איזה עוד ליווי הסטודנטים והסטודנטיות מקבלות, יש הרבה מאוד גופים שמתעסקים בזה בקמפוס, אנחנו מובילים את זה ביחד עם כולם כדי למקסם את המענה שנותנים לדבר הזה.

אני אתייחס לנקודה האחרונה שהיא בעיני מאוד מהותית, רמ"חים, יש משהו שפספסתי?

נועה גרינברג: לא קריטי מדי, הכוח אדם הכי חשוב.

דניאל זילבר: שני דברים בהקשר של מחלקת רווחה ומעונות. קודם כל תכירו שקפיטריית יותו קיבלה קנס לפני שבועיים על התנהלות לא תקינה כקפיטריה. בפקולטה לרפואה קיבלנו המון פניות על זה שיש הפרות מאוד בוטות בדרך שהקפיטריה מתנהלת. עשינו בקרה סמויה, הם קיבלו קנס קונקרטי. מעבר לקנס תהיה לנו פגישה נוספת עם סמנכ"ל הנדסה בנושא כדי לראות איך מטפלים בדבר הזה. אם יש אצלכם קפיטריות שאתם יודעים שקורים דברים מהסוג הזה ולא מקבלים מענה, תפנו אלינו.

הנקודה השניה זה מעונות הסטודנטים והסטודנטיות. מי שמע על עליית המחירים במעונות?

או קיי, אז אני רגע אחבר אתכם לתמונה המלאה באופן כללי ואז אני אגע ספציפית בעניין המעונות. קודם כל, אגיד גילוי נאות, אני עוד לומדת את נושא המעונות. באתי מעולם האקדמיה, מעונות זה תחום שאני לומדת מאפס. מזלי שיש לי את טלי שבקיאה בדברים האלה, באופן כללי אני נכנסת לנושא של המעונות ביתר שאת בימים האחרונים מכל מיני סיבות. יש לנו את ההסכמים והמסמכים שקשורים לשיכון ובינוי.

לאחרונה הייתה עליית מחירים במעונות, היו לנו שיחות על הנושא הזה. האוני' ביקשה וסיפרה שהיא רוצה להעלות את המחירים במעונות בגלל פרויקט רחב שהם רוצים להוציא לפועל. בעוד שנתיים אמורים להיות עוד שני בניינים שאמורים לתת להערכתי עוד 1,000 מיטות לסטודנטים ולסטודנטיות שצריכים את זה. זה סטודנטים וסטודנטיות שנמצאים עכשיו ברשימת המתנה. תקציב הבניה של המעונות מגיע גם מהממשלה וגם מהאוני', בגלל שזה פרויקט ארוך טווח ובגלל שהביקוש עולה משנה לשנה חייב להמשיך את הבניה. לכן, הם מבקשים להעלות את המחיר גם למעונות. בפועל, בשיח שלנו איתם היה ממש דיון אם רוצים להעלות את המחיר לסטודנטים חדשים או לאלה שנשארים ובאיזה סכום. נחשפנו לעליה היום והיא יותר גבוהה ממה שחשבנו שצריך להיות. במקביל לדבר הזה שקוראים לו עליית המחירים למעונות, יש לנו עוד כל מיני סוגיות במעונות, בין אם זה פינות עישון שאנחנו מנסים להקים שם.

קרן סובול: אסור להקים שם פינות עישון, זה יהיה אסון.

שי אטוס: כרגע מעשנים בכל מקום וזה והריח מורגש בבניינים ובחדרים. את זה פינות עישון לא יפתרו.

דניאל זילבר: אני עוצרת את השיח רגע. הנושא של פינות העישון והרעש מהמזגנים, אלו דוגמאות להרבה סוגיות במעונות שלא מקבלות מספיק את המענה ואת ההתייחסות. לכן אני נכנסת מאוד לתוך הדברים האלה. כל אחד מכם שרוצה לקחת חלק פעיל בדבר הזה, דברו איתי ועם טלי. לא נשקיע את הזמן בשיח על הדברים האלה כי אנחנו מאחרים בלו"ז, אבל דברו איתנו ונראה איך כולנו יחד מקדמים את הדבר הזה. בפועל אנחנו צריכים לדאוג לסטודנטים שלנו וזהו.

קרן סובול: מבחינת חניות, יש גם ככה בעיית חנייה למעונות. אפשר לשאול אותם וללחוץ עליהם שיהיה?

דניאל זילבר: איך החניות קשורות? בפועל מי שגר במעונות אסור שיהיה לו רכב.

קרן סובול: יש חריגים, אלה שיש להם ילדים מותר שיהיה להם רכב. התושבים מתעצבנים, הדיירים מתעצבנים ומה שקורה בפועל זה שמרמים.

עדן סנדרס: את צודקת שיש הרבה חריגים, אם מישהו מרמה את המערכת לא צריך לתת לו שופר.

קרן סובול: שאלה שניה, עכשיו הם גילו שיש מחסור במעונות? מכרנו מעונות.

טלי אבנת: הם יודעים שנים שיש מחסור במעונות, מה שקרה זה שצריך אישורים ממיליון ואחד גורמים ותקציבים והיו תקציבים שהיו תקועים אצל הוועדה לתכנון ולתקצוב.

קרן סובול: למה מכרו את מילמן?

טלי אבנת: הוא מעולם לא היה שייך לאוני'. מילמן מנוהלת ע"י נכס.

קרן סובול: אבל נכס בבעלותינו. למה לא יכולנו למנוע את זה?

עדן סנדרס: כי אם זה הנכס שלו והוא רוצה למכור.

קרן סובול: אבל כן אפשר לקחת את מילמן לשנתיים הקרובות לפחות.

טלי אבנת: היו תקציבים שהיו תקועים אצל הוועדה לתכנון ולתקצוב הרבה זמן. אגב, זה היה תקוע בגלל התאחדות הסטודנטים וזה השתחרר בזכות ליאור חזן לפני שנתיים. מאותו רגע פעלו במרץ מול עיריית ת"א כדי לקבל היתרי בניה, זה היה תקוע הרבה זמן עד שלפני חודשים בודדים קיבלו היתר והם יתחילו לבנות בקרוב.

קרן סובול: האם אפשר לסדר שמילמן יקבל דחייה של שנתיים?

טלי אבנת: ברגע שיוקם שם בניין חדש יהיו שם מעונות סטודנטים. במילמן יש 180 מיטות, אני לא יודעת כמה יהיה במקום החדש.

יעל אגמון: אנחנו מדברים פה על עליית מחירים וממשיכים הלאה מהנושא הזה אבל בסופו של דבר זה אלפי סטודנטים שהשכירות שלהם תעלה. פשוט נראה לי שזה לא משהו שאנחנו צריכים לעבור עליו לסדר היום.

טלי אבנת: אנחנו לא.

דניאל זילבר: בשבוע הבא יש לי פגישה עם עופר לוגסי בנושא המחירים, הם עשו ממש דו"ח השוואה של מחירי המעונות ביחס לדירות אחרות. העברתי את הדו"ח לטלי וגילינו שיש הרבה פערים בתוך הדו"ח עצמו, בין מה שהדו"ח אומר לבין מה שקורה בפועל. המחירים של המעונות גבוהים, יש בעיה עם עליית המחירים במעונות, חד משמעית.

יעל אגמון: זה ת"א, אנחנו לא יכולים להתחרות בשוק הפרטי.

דניאל זילבר: בועז, אתה דיברת איתי על הנושא של מחירי הארנונה, כל נושא הדיור זה נושא שאנחנו ממש מתקשים בו. הבחירות המוניציפליות זה לחלוטין הזדמנות בשבילנו לראות איך מקדמים את זה. שבוע הבא יש לי פגישה עם האוני' ונתקדם משם. נכון לדעתי שניצור פורום במועצה או באגודה כדי לראות איך מקדמים פתרונות למשבר הדיור.

נועה גרינברג: אנחנו יכולים להעלות את זה ביום הסטודנט שיהיה בכנסת? זה הזדמנות מעולה.

גיא ראודניץ: מתי יהיה אפשר לדבר על נושא הדיור?

יעל אגמון: אפשר אולי לעשות פגישה ייעודית על זה אפילו שבוע הבא?

דניאל זילבר: גיא, תפתח קבוצת וואטסאפ ובוא נעשה.

עדן סנדרס: יש כבר קבוצה של משבר הדיור. שלחו בקבוצה קישור להצטרף לכולם.

דניאל זילבר: כל מי שרוצה לקחת חלק פעיל בדבר הזה, תצטרפו לקבוצה ובוא נראה איך מקדמים את זה.

הפסקולטות, כל מי שלא סגר את זה מול תרבות, זה תקציב שאנחנו לא מנצלים, חבל שהסטודנטים שלכם יפספסו. חיזוק הקשר עם ארגון הבוגרים, גם בהקשר של יריד התעסוקה. אנחנו רוצים להביא אנשים שסיימו את לימודיהם באוני' ולהנגיש אותם לסטודנטים שלנו כדי לפתוח להם אפיקים בשוק התעסוקה. איך אני כסטודנט למדעי הרוח יכול להתקדם בחיים שלי? כי בסוף תואר בפילוסופיה לא נותן לי מקצוע. בעיקר בדגש הזה. שיעורי יוגה, יש בכל יום ראשון בשעה שתיים, איך שנפתח השבוע אנחנו מספקים יוגה לסטודנטים. יש מזרונים, מערכים של יוגה, רק לבוא ולעשות.

עינת טוביה: איפה זה?

נועה גרינברג: כרגע זה בדשא ליד מקסיקו קרוב לשער הראשי. יכול להיות שנעביר את זה לחדר מקורה במדעי החיים, אבל זה קורה וזה ימשיך.

דניאל זילבר: חוץ מזה, לא ציינתי בהקשר של עליית המחירים, מדובר בעלייה באחוזים. חשוב לציין בהקשר הזה, כמעט תמיד יש עליה בגלל שהמחירים של המעונות צמודים למדד המחירים לצרכן. אם המדד עולה המחירים עולים, אם המדד יורד המחירים יורדים.

טלי אבנת: הם לא ירדו כי ההצמדה היא חד צדדית, מה שלא חוקי אגב והייתה תביעה ייצוגית.

דניאל זילבר: המחירים בכל מקרה צמודים, אז יכולה להיות עליה. שאלות?

ברק כהן: את יכולה להסביר מה אנחנו רואים?

טלי אבנת: תתעלמו מהעמודה של העלייה באחוזים, האקסל עשה לי בעיות.

דניאל זילבר: זה המחירים של שנה הבאה, המחירים עכשיו וזה ההפרש בשקלים. תתעלמו מהאחוזים כי טלי אומרת שהיה טעות בחישובים, אבל זה העלייה בשקלים. בנוסף לאינפלציה יש עוד עלייה. זה כולל את האינפלציה.

ארז יוסף: כמה אחוזים אמורים להיות מקובלים עלינו?

דניאל זילבר: צריך לדון על זה.

**הצגת עמדת האוניברסיטה לגבי השבתת לימודים**

דניאל זילבר: אוקיי, עמדת האוני' לגבי השבתת הלימודים והרפורמה המשפטית באופן כללי. אני אגיד משהו שהאוני' חושבת באופן רוחבי, גם הנשיא, גם המנכ"ל וגם הרקטור בפורום שלהם אמרו את זה באופן חד משמעי, אנחנו פה בשביל הסטודנטים. צריכים לקרות דברים ממש חריפים, צריך להיות משבר חוקתי בשביל שהאוני' תגיד- אנחנו משביתים את הלימודים ולא לומדים. עד שלא קורה דבר כזה האוני' ממשיכה בלימודים. הם מבינים שיש פה סטודנטים שתומכים ברפורמה, וברגע שיש השבתה של הלימודים חייבים לתת על זה דין וחשבון לסטודנטים ולפצות אותם, זה משמעותי ואי אפשר להתעלם מזה. נכון לעכשיו יש הפסקה בין מושב החורף למושב הקיץ וברמה האוניברסיטאית אין דיונים על הנושא באותה התדירות. אנחנו מבינים שאנחנו בתקופת רגיעה, אנחנו צריכים לראות מה יעלה בגורלה של הרפורמה ברגע שמושב הקיץ יפתח בראשון למאי. לאחר מכן, נבין ונראה מה תהיה עמדת האוני'. כרגע אי אפשר לדעת מה צפוי לקרות אבל אנחנו בשיח מתמיד איתם בכל ההיבטים, גם כדי לתת מענה לכל השיעורים שהתפספסו. אם יש מישהו שעדיין לא השלימו לו שיעורים שבוטלו כתוצאה מהשביתה, תגידו בבקשה. זהו. שאלות? התייחסויות? זה פשוט קרה מזמן ועברנו מיליון דברים מאז.

מתן ברש: לא מכינים תוכניות מגירה?

דניאל זילבר:      לא.

לבנה צליל: רק להגיד, הכנסת חוזרת ב-30 לאפריל. עוד רגע.

דניאל זילבר: כן, אמרתי את זה, ב-1.5 לדעתי.

**הצגת הצעות החלטה**

עדן סנדרס: אנחנו עוברים להציג את ההצעות החלטה. אני לא זוכרת מי ביקשה להיות קודם או מה הסדר, איך שתרצו.

גיא-תמר לוי: אני אפתח בלהגיד קודם כל, פשוט תודה רבה על הנוכחות של כל מי שהגיע לפה, על הקשב והבמה הזאת להציג את העמדה שלי. זה ממש בעל ערך וגם מעיד על המחויבות של כל האנשים בחדר הזה לסטודנטים והסטודנטיות שאנחנו מייצגים ומייצגות אותם. אז מה שאני הולך לעשות פה היום יהיה קצת מוזר, אפילו יותר ממה שציפיתי או שמישהו פה ציפה. עוד תודה אחת לפני כן, זה על ההשתתפות בכל הדיונים בוואטסאפ השבוע, גם בקבוצה וגם בפרטי. היה מאוד מגניב ומעניין, במיוחד חלק מהשיחות שהיו לי באופן אישי עם חלקכם. גם עם דניאל דיברתי ארוכות, הייתה לנו שיחה בערב של 45-50 דקות שהייתה בשבילי משמעותית. בקיצור, מה שהולך לקרות פה עכשיו זה שאני הולך להציג את הצעת ההחלטה שלי בקצרה, כי אני מניח שכולכם קראתם אותה. אני הולך עוד יותר להיכנס לעומק למה ניסחתי אותה, הגשתי אותה ולמה אני חושב שהיא חשובה ומהותית. לאחר מכן, אני הולך להגיד לכם להצביע נגד כי אני לא חושב שזה הזמן הנכון. אני יודע שאפשר למשוך אותה, אבל הרגשתי שאם אני מושך אותה זה ברגע האחרון, אולי יש אנשים שכן רוצים להצביע בעד והדברים שאני הולך להביע היום לא ישכנעו אותם. עצם השיחה והאינטראקציה הזאת נראתה לי חשובה מספיק.

עדן סנדרס: אם אתה רוצה להוריד את ההחלטה ולהשאיר את הדיון אפשר.

גיא-תמר לוי: אני אציג את זה בקצרה, בגדול בהסתמך על שלושה סעיפים מהתקנון שמדברים על המהות של האגודה והתפקיד שלה.

1. "האגודה תפעל למען קיום שוויון זכויות מלא לכל ציבור הסטודנטים ללא הבדל דת, גזע, לאום, מין, מוצא, גיל, השקפה פוליטית ונטייה מינית ותיאבק כנגד כל גילוי של אפליה מצד כל ראשות, גוף או מוסד".
2. "האגודה תפעל למען קיומו ושמירתו של חופש הביטוי וההתארגנות ברחבי הקמפוס".
3. "האגודה תפעל למען פתיחת שערי האוני' בפני שכבות בחברה הישראלית שמסיבות סוציו אקונומיות ואחרות אינן מצליחות להגיע כיום למימוש זכותן לרכישת השכלה גבוהה".

לדעת מומחים רבים, הרפורמה צפויה להשפיע על הדברים האלה. הצעת ההחלטה מבקשת שהאגודה תצהיר שהיא בעיקרון מתנגדת לתהליכי החקיקה, שהיא תמשיך לקחת חלק במחאות, לעודד את הסטודנטים להשתתף במאבק, לוודא שהסטודנטים יפגעו כמה שפחות מהמאבק ותציין את המהות שלה, להגן לא רק על הזכויות האקדמיות של הסטודנטים אלא גם על זכויות אדם ואזרח.

אציין את הנקודות העיקריות של נייר העמדה של פורום המרצות והמרצים למען הדמוקרטיה בנוגע להפיכה המשטרית בזכויות נשים. במסמך הם מתייחסים לשאיפות דתיות ופוליטיות שרוצים לקדם שכרגע הם לא יכולים לממש בזכות המבנה של ביהמ"ש. מן הסתם זה יפגע ביכולת של נשים לממן תואר אקדמי ולחיות בכבוד בזמן שהן לומדות באוני'. בנוסף, במסגרת החוק הזה יהיה ניתן לקיים הפרדה מגדרית בקמפוס, כך נכתב כחלק מנייר עמדה אחר. כתוצאה מכך במקום שבו גברים נמצאים לא ילמדו נשים, ככה זה מתקשר לסטודנטיות. הם מדברים גם על תופעת האלימות נגד נשים ולעובדה שהקואליציה הנוכחית לא עושה דבר כדי לצמצם את התופעה הזאת. ההסכם הקואליציוני עם מפלגת הציונות הדתית מבלי להיכנס לאמנת איסטנבול, זו אמנה נגד אלימות כלפי נשים. הקואליציה מאוד נמנעת מלקדם את הנושא של אלימות נגד נשים, קואליציה שבה יש רק 14% נשים לעומת ביהמ"ש העליון שיש בו כרגע 50% בערך. המשמעות היא שתהיה מערכת שלמה של אנשים שלא מתעסקים בעניין הזה.

אעבור הלאה לנייר עמדה שלא שלחתי בנוגע לפגיעה בלהט"ב, זה נייר עמדה ארוך. באופן כללי מצב הקהילה בישראל לא זוהר. רק לאחרונה חגגנו 35 שנה מאז שבוטל משכב זכר בישראל. אגיד בקצרה את ראשי הפרקים של נייר העמדה המדובר, המסמך מדבר על פגיעה במשפחות להט"ביות, אפליה של טרנסג'נדרים וטרנסג'נדריות, אפליה בקבלת שירותים וסחר ופגיעה במרחב הציבורי. כל אלה רלוונטיים לסטודנטים שלומדים באוני' ת"א.

הדבר האחרון שאתייחס אליו וגם שלחתי אותו, זה הכנס של המכון הישראלי לדמוקרטיה שעסק בפגיעה בערבים. בין השאר דיברו בכנס על הנושא של אזורי עדיפות לאומית, נושא שלא נמצא כרגע בהסכמים הקואליציוניים אך בג"ץ חסם הצעה של הממשלה לחלק את התקציבים בין ישובים בצורה שהפלתה ערבים. בג"ץ טען שכבר עכשיו יש פער מאוד גדול בין התקצוב שילד ערבי מקבל בחינוך לעומת ילד יהודי. כמו כן הם הביעו דאגה שהפערים האלה יגדלו. הביעו פגיעה בזכות לבחור ולהיבחר ופגיעה בזכויות נוספות. כל הדברים האלה עלולים להשפיע על זכויות של ערבים וערביות וכמו שכתבתי בקמפוס, נכון למרץ 2022 היו 12% ערבים וערביות.

אז מכל הסיבות האלה אני חושב שזה חשוב שנלחם בחקיקה הזאת שבאופן כ"כ ברור, על בסיס ההסכמים הקואליציוניים וספקולציות של אנשים שהם מומחים בנושא, הממשלה הולכת בעצם לקדם אפליה. אנחנו מחויבים להיאבק בכל גילוי של אפליה מצד כל גוף, רשות או מוסד.

עם זאת, עדיין תצביעו נגד. אני אגיד למה וגם למה אני מרגיש בנוח לבקש שתצביעו נגד.

השיחה עם דניאל אתמול קודם כל הייתה מאוד נעימה ומכבדת. הייתה בינינו המון הסכמה לגבי כל הדברים שאמרתי עד עכשיו. על כל מה שאמרתי עד עכשיו דניאל אמרה, אני מסכימה, אך לא מסכימה עם הצעדים הפרקטיים. בעצם, אכן הרפורמה כפי שהיא נוסחה עד עכשיו כבר פוגעת בסטודנטים ובסטודנטיות ותפגע עוד יותר אם תעבור בנוסח הזה. התזמון של לעשות את זה עכשיו בזמן שהרפורמה לא מנוסחת עד הסוף הוא בעייתי. דניאל, את מוזמנת להוסיף.

דניאל זילבר: אני רק אגיד שאנחנו עדיין לא יודעים מה על הפרק. אנחנו יכולים להתנגד לרפורמה איך שהיא הייתה לפני שבועיים בתוך מושב החורף, אבל אנחנו לא יודעים מה יקרה כשיתחיל מושב הקיץ. להצהיר משהו כרגע ביחס לרפורמה איך שהיא עכשיו פשוט לא רלוונטי כי אין שום דבר עכשיו.

גיא-תמר לוי: באמת יש עניין שגם עלה פה הרבה, מן הסתם, שזה יפגע בכל סטודנט וסטודנטית שתומכים ברפורמה. מדובר בעניין שעד השיחה עם דניאל לא ממש קיבלתי תשובה מספקת, אולי לא שאלתי את זה באופן שהצלחתי לשאול בשיחה עם דניאל. מבחינתי לא הצלחתי להבין ועדיין במידה מסוימת אני חושב, באיזה אופן סטודנט שתומך ברפורמה ייפגע מול כל שאר הפגיעות שעד עכשיו דיברתי עליהם.

שיר בטט: אמרו לו שדעתו לא נחשבת?

גיא-תמר לוי: כן, אבל ייתכן שלא נוכל לקבל שירות רפואי.

נמרוד פלבסקי: אני מסכים שלא צריכה להיות שום פגיעה בקהילה הלהט"בית או באף אחד, אבל בגלל שעושים עוולה אנחנו לא נתקן אותה ע"י שנעשה עוולה למישהו אחר.

קרן סובול: העוולה לא קשורה להיותו סטודנט אלא להיותו בן אדם ואנחנו נציגי סטודנטים.

גיא-תמר: ואנחנו מחויבות להיאבק נגד אפליה.

שיר בטט: אז אתה מפלה מישהו על סמך הדעה הפוליטית שלו.

גיא-תמר לוי: אין שירות שהוא לא מקבל. מה שבסופו של דבר כן שכנע אותי זה שכן זה פוגע בכוח של האגודה, ייתכן שאנשים יראו את האגודה כלא מייצגת אותם. כרגע בשבוע הזה, זה לא מספיק שווה את זה בשביל ההצהרה הזאת ביחס לרפורמה שאנחנו לא יודעים איך תתגלגל. אני חושב שיהיה יותר ראוי לעשות את הצעת ההחלטה הזאת בעוד כמה שבועות.

נדב שופט: בהתייחסות לעניין שאנחנו לא יודעים מה יהיה בחקיקה, נכון שיש עכשיו הידברות אבל מצד שני החקיקה הייתה בדרך להיות מועברת. החקיקה עדיין נמצאת על השולחן ויכולה לעבור בסדר גודל של יום-יומיים. לכן אם נרצה כמועצה לעשות דבר כזה, אני חושב שעדיין יש רלוונטיות להצביע להצעה שעל הפרק כי היא לא נגנזה ובמקביל יש שיח של הידברות. אני אגיד שלא רק שיש עדיין רלוונטיות אלא טווחי הזמנים שבהם החקיקה יכולה לעבור, הם טווחי זמנים שאנחנו כמועצה לא נצליח כנראה להגיב בצורה מהירה. כי החקיקה אכן יכולה לעבור בסדר גודל של יום, יומיים.

התייחסת לסיפור של הלגיטימציה של הסטודנטים, אני מרגיש שיש טעם לסיבה הזאת אבל אני כן רוצה להעלות שוב לשיח את העובדה שהאגודה החליטה, הנהלת האגודה, לא מועצת האגודה, החליטה לצאת למאהל מחאה ופרסמה על זה פוסטים. אנחנו באיזושהי מידה יכולים לראות את האפקטים שהדבר הזה עשה ולבחון כמה היא קיימת.

גיא-תמר לוי: התגובות לפייסבוק בנושא הזה, כל התגובות כועסות כמעט אבל ברובן הן כועסות שזה מאוחר מדי.

ארז יוסף: אם אנחנו אומרים משהו ואנחנו יוצאים לא בסדר, אולי אנחנו לא רוצים להיכנס לקרב הזה.

גיא-תמר לוי: לא בסדר כי זה מאוחר מדי, אבל זה משהו שכן אפשר לתקן. רק להדגיש את העניין הזה שמועד הביצוע הוא מרגע חזרת הרפורמה המשפטית לדיונים בכנסת. לא עכשיו מראש.

ברק כהן: קראתי את ההצעה מהנוסח עולה שיש התייחסות רק לרפורמה, איך שזה מנוסח זה ה-רפורמה ה-משפטית. ז"א, לא כל רפורמה משפטית אחרת שתצמח בעתיד. אז אני מבין שגם אם יש עכשיו רפורמה שאנחנו לא יודעים מה היא תהיה, זה לא רלוונטי.

גיא-תמר לוי: אני כן מאמין שצריך באופן כללי רפורמה משפטית, ממש לא את זאת.

ברק כהן: כתוב ה-רפורמה ה-משפטית. תראה, מועד לביצוע, מרגע חזרת הרפורמה המשפטית. אז אני אומר, איך שזה מנוסח כרגע, אנחנו אומרים שרק הדבר הספציפי הזה שאנחנו יודעים בדיוק מה הוא כולל, רק אם הוא חוזר אז אנחנו עושים את הקריאה הזה. ולכן אני חושב שאפשר להצביע בעד.

דניאל זילבר: אז למה בכלל?

ברק כהן: זה דיון אחר. אבל אם מה שהפריע היה בכלל נקודה אחרת שאומרת, אנחנו לא יודעים מה יהיה. אנחנו יודעים בדיוק את כל הפרטים, אין למה לחכות.

נמרוד פלבסקי: אתה יודע מה הטיוטה הראשונית הייתה והיא לא עברה בקריאה ראשונה.

ברק כהן: כל מה שהוכן.

נמרוד פלבסקי: מעט מאוד חוקים עברו בקריאה ראשונה. רוב החוקים הם בכלל לא של הרפורמה המשפטית.

ברק כהן: אם החוקים לא מוצעים כמו שהם עכשיו, בסדר, אני מקבל את העמדה שלך. אז ההצעה לא תקפה. הכוונה, לפי הנוסח בטקסט, ה-רפורמה ה-משפטית הזאת. אז אם כולנו בעד, מצוין.

ארז יוסף: אם זה כמו שאתה אומר, אז צריך לרשום, לחזרת הרפורמה המשפטית כפי שהוצעה בתאריך כך וכך.

גיא-תמר לוי: זה משהו שאפשר לשנות?

גיא הדר: כן.

גיא-תמר לוי: מבחינתי אפשר לשנות את זה.

איתי כהן: אני מנסה לחשוב על מה שקרה, לא זוכר אם זה היה בישיבת הבזק הראשונה או השנייה שהיו לנו בזום. בגלל שהיה איזשהו שינוי מהותי שבסופו של דבר החליטו כן לקדם משהו ולא יצא. אני רואה דווקא איזשהו צד לכיוון להצביע בעד. זה אומר שהערכים אותם ערכים ולא השתנו בכל מקרה. לצורך העניין, אומרים שתוך שש שעות אפשר להעביר את הרפורמה מתי שרוצים. אז נעשה דיון מהר ועד שנסיים את הדיון, אם אנחנו בעד או נגד זה יסתיים.

נמרוד פלבסקי: אם אני נותן אסמכתא שלי שאני מוכן שהאגודה תעשה כל צעד שהיא רואה לנכון באם חוזרת הרפורמה המשפטית, אני לא נותן אישור לדבר שאני לא רואה בעיניים שלי. אני לא יודע איך הנהלת האגודה או עומדים ביחד או לא משנה מי, איך הוא מפרש. לכן אני לא אתן אישור בלי לדעת למה הוא מתייחס.

דניאל זילבר: אני רוצה להתייחס לגבי מה שנדב אמר, בהיבט של מענה מיידי לדברים שצפים. מרגע שהודיעו על הפיטורים של יואב גלנט, אחרי 14 שעות כבר היינו במאהל בקפלן.

נדב שופט: אז זה הוחלט ע"י ההנהלה, אם הייתם הנהלה אחרת ולא הייתי מסכים עם זה?

נמרוד פלבסקי: היית בכלל בדיון?

דניאל זילבר: לא הייתה הצעת החלטה של חברי מועצה. אתה רוצה שנעבוד מהר או לא?

נדב שופט: אני רוצה שנעבוד מהר אבל שההחלטות יעשו עם האגודה. יכולת להיות מישהו אחר וההנהלה יכלה להיות מישהו אחר והתוקף שיש לנו כאגודה שאנחנו הולכים לסטודנטים ואומרים להם, חברים, קיבלנו החלטה שנויה במחלוקת, מתוך המועצה. ההצעה שלי שנוכל לעבוד מהר ולקבל החלטות עם המועצה.

דניאל זילבר: אתה משחק בין שני משחקים ואני לא יורדת לשיח הזה. אתה אומר מצד אחד שאנחנו חייבים לפעול מהר ומצד שני אתה אומר, אני רוצה לעבוד בצורה מסודרת. אני מסכימה איתך שצריך לעבוד בצורה מסודרת ודמוקרטית.

עדן סנדרס: זה חורה לי שאתה אומר לא דמוקרטי. ההנהלה הם נבחרי ציבור, להם יש את המנדט להחליט בכל דבר. להגיד שזה לא דמוקרטי זה דמגוגי ביותר וגם לא נכון.

גיא-תמר לוי: הדיון כרגע סוטה לכיוון של מה הסמכות שלנו, זה לא הצעת ההחלטה.

דניאל זילבר: אתה צודק, אני בכוונה מתייחסת לזה כי בסוף אנחנו רוצים למקסם את העשייה שלנו כלפי הסטודנטים. ההחלטה לחלוטין לא נעשתה בצורה שלא מן המניין. ברגע שמוציאים ישיבה שלא מן המניין יש שמונה ימים, זה המון. אין מה לעשות, אם מדברים על רלוונטיות, מה שברק אומר זה ההיפך, כי זה רלוונטי מרגע חזרת הרפורמה המשפטית הנוכחית. אם אנחנו מסכימים שזו הרפורמה המשפטית הנוכחית, מספיק שינוי אחד, כל שינוי סמנטי יכול להפוך את זה למשהו לא רלוונטי. אנחנו כמועצה, מתוך הבנה שאנחנו נציגים, מרגע שמקיימים דיון צריך להגיע כמה שיותר מהר לדיון הזה.

נדב שופט: אבל לא היה דיון על ההחלטה הזאת. גם לא נשלח מייל, עזבי, זה לא ביקורת על הדיון, זה רק ביקורת עלינו, על הפורום, במובן שתראו כמה אמוציות זה מוציא. כמה מחלוקת יש על העניין. האם אנחנו צריכים להביע עמדה? אבל כאשר ההנהלה מביעה עמדה לא הייתה המחלוקת הזאת.

גיא-תמר לוי: זה חשוב אבל זה לא רלוונטי כרגע.

אלה בר: זה היה הרגע של גיא-תמר להציע החלטה.

עדן סנדרס: נעבור להצעת ההחלטה הבאה. יש לנו עוד מעגלי שיח, הצבעות, וכו'.

לבנה צליל: אני כן רוצה להגיד משהו בכל זאת. משהו עקרוני, טוב, כתבתי בוואטסאפ, אני אגיד מה שכתבתי בוואטסאפ פשוט. אני רק רוצה להגיד, ברמה העקרונית, שהאגודה יכולה להחליט שהיא מייצגת איזושהי עמדה, לא בגלל שהיא אומרת שרוב הסטודנטים חושבים אותה. היא יכולה להגיד, אני מייצגת איזושהי עמדה כי זו העמדה שאני מבינה שמייצגת את האינטרס של הסטודנטים, של האקדמיה, שלי כאגודה. היא יכולה גם להחליט שהיא מייצגת עמדה מתוך הרמה שלה כארגון חברה אזרחית. היא צריכה מערכת משפט עצמאית כי זה אחד הכלים המרכזיים של חברה אזרחית לפעול נגד רשויות השלטון שפוגעות בה.

נמרוד פלבסקי: 20% ממי שהצביע בקואליציה לומד באוני', הם יכולים להגיד לך, אנחנו חושבים שמע' המשפט צריכה להיות עצמאית פחות ממה שהיא כרגע.

גיא-תמר לוי: אגודת הסטודנטים, התפקיד שלה זה לא לייצג את דעות הסטודנטים. האגודה צריכה להגן על הזכויות, לקדם את האינטרסים האישיים, הכלכליים והחברתיים שלהם.

נמרוד פלבסקי: תחת המשקל הזה אנחנו צריכים להתנגד לכל סוג חוק שעולה שמקדם אפליה. אתה אומר שמבחינתך קואליציות ישנות שבחרו בהם יותר מ-50%, אתה אומר לכל מי שבחר, אתם טועים.

גיא-תמר לוי: תיאבק נגד כל גילוי שלא אפליה מצד כל רשות ו/או מוסד.

לבנה צליל: אני עומד מאחורי הדברים שעמדתי בסופו של דבר. אני רק אגיד שלעומת זאת יש אגודות סטודנטים במדינות לא דמוקרטיות, הן יכולות גם להיבחר ע"י המפלגה פשוט ולתווך את צרכי הסטודנטים לאקדמיה ומדי פעם, אתם יודעים, למחוק פרוטוקולים ולמחוק דברים שצריך. אני לא אומר שזה עומד לקרות פה, אני אומר שאפשר לייצג צרכים של סטודנטים בלי דמוקרטיה. יכול להיות שזה מה שאנחנו מחליטים.

יעל אגמון נכט: אני חושבת שהדרך שהדיון נעשה מאוד מקשה על אנשים כמונו שמתקשים להתפרץ לדבר. אני תוהה איך ההנהלה רואה שמעגלי השיח יתרמו להחלטה.

עדן סנדרס: מעגלי שיח הן לא סביב הצעות ההחלטה. זה היה במקור כדי לדבר על הנושא, בפורום יותר אפקטיבי מהפורום הגדול. זה לא על הצעת ההחלטה. זה על הנושא ככלל על הרפורמה. יש לכם דברים כמו שנדב אמר? זה נפלא למעגלי שיח.

יעל אגמון נכט: אני בתור מישהי שקשה לה להתפרץ בכאלה שיחות, הדיון היה כזה שהיה קשה להתבטא בו ונראה לי שדווקא יהיה נחמד להשתמש במעגלי שיח כדי לדבר על הצעות ההחלטה.

עדן סנדרס: אפשר גם.

יעל אגמון נכט: שנוכל להגיע להצבעה אח"כ עם דעה יותר מלומדת.

עדן סנדרס: ההצבעה אחרי המעגלי שיח, כן תהיה הזדמנות לדבר אבל זה לא מחייב. אנחנו כאגודה, לא היה לנו פורום מסודר לדבר על זה, זה בכובע האגודה הכוונה. כמובן שאפשר לדבר על הצעות ההחלטה.

אלה בר: רציתי לשאול מה זה עוזר לנו?

תמר-גיא לוי: זה מבטיח שהאגודה תשתתף במחאה.

ארז יוסף: איך זה עוזר לאגודה?

גיא-תמר לוי: הסברתי איך זה עוזר לסטודנטים, הסברתי איך הרפורמה תפגע בסטודנטים, וגם יש את העניין שאם הרפורמה תעבור וכל הזכויות יפגעו ואנחנו עמדנו מנגד.

ארז יוסף: נכון שזה עוזר למחאה שהאגודה תצטרף, השאלה אם זה עוזר לאגודה.

גיא-תמר לוי: זה עוזר לאגודה לממש את הזכויות של הסטודנטים.

ארז יוסף: היא תאבד חלק מהסטודנטים ככה.

אלה בר: שאלתי לא נכון כי קצת איבדתי ריכוז. השאלה הייתה איך אנחנו מעבירות את זה לסטודנטים, שהמטרה להגן על הזכויות שלהם ולא איזו עמדה פוליטית. השאלה אם יש התייחסות לאופן שבו ההצעה תנוסח.

גיא-תמר לוי: זה נשאר למשרד הסברה ופרסום ובאופן אישי אשמח להשתתף בזה.

אלה בר: אם זה עולה לדיון, אני אשמח. אני חושבת שזה חלק מאוד חשוב. כשאני שלחתי את ההודעה שיש את המחאה וקיבלתי תגובות של קיא בקבוצת וואטסאפ עדכונים, כי הם לא יכולים להגיב בטקסט. חשוב לעשות את זה בצורה שלא יגיבו בתגובות של קיא.

ארז יוסף: לא התייחסתם להשפעה של זה על האגודה. אני מתאר לעצמי שיהיו פה עשרות אחוזים של סטודנטים שגם ככה לא מאוד אוהבים את האגודה באוני' ויש הרבה רגשות שליליים על האגודה. זה עוד יותר יגרום להתרסה כלפי האגודה.

נועה גרינברג: מנגד, יש עשרות רבות של סטודנטים שמאוד חורה להם שאנחנו לא מתבטאים נגד הדבר שקורה פה. נזכור שנכון שיש אנשים בעד הרפורמה ואנחנו לא רוצים שירגישו מודרים מהאגודה, מנגד, בואו נזכור כל פעם שאנחנו מעלים את הטיעון הזה שיש עוד משלים לדבר הזה. כל עוד אין לנו מספרים, כל עוד לא הוצאנו סקר כלל אוניברסיטאי מיועד ספציפית לזה אנחנו לא יכולים לדעת מה אחוז התמיכה בקמפוס, בעד או נגד הרפורמה, זכויות נשים, להט"בים וערבים.

עדן סנדרס: חברים אנחנו חייבים להמשיך אי אפשר לשאול עוד שאלות כרגע. יש הצעת החלטה של אדם, מעגלי שיח ואז הצבעה.

נועה גרינברג: יש משהו שאני חייבת להוסיף. יש איזושהי נקודה, זה לא קשור ספציפית להצעת החלטה של גיא-תמר, זו לא פעם ראשונה שאני רואה את זה קורה ואני כן רואה לנכון להגיד את זה שזה נפלא וכל הכבוד למי שמגיש הצעת החלטה, זה ממש מוערך. כן שימו לב שאתם ממלאים את הסעיף של עלות ההצעה, הרבה פעמים יש נטייה לשים את המספר אפס. זה לא נכון כי בסוף כל תנועה באגודה עולה כסף, זה שעות עבודה של אנשים באגודה שעולות כסף. ימי העבודה גם ככה מלאים, זה מוסיף עבודה, שעות. אם אתם לא יודעים לתמחר את זה כי זה קשה, אתם מוזמנים לבוא לאגודה ולהתייעץ.

עדן סנדרס: זה לא מדויק, ברור שלשעות עבודה יש עלות. אבל אם את לא מוציאה מסעיף תקציבי את אמורה לרשום שם אפס.

טלי אבנת: במקרה הזה ספציפית, למאהל הוצע כסף, לרול אפים הוצע כסף.

נועה גרינברג: זה בד"כ לא יהיה אפס. שתדעו שזה עולה משהו, זה לא עלות תקציבית שעולה אפס.

קרן סובול: אפשר לכתוב תקציב מתוך פעילות שוטפת, זה יהיה סבבה?

נועה גרינברג: תבואו להתייעץ איתנו, העלות לרוב אינה אפסית.

אדם בן-נון: אני אבנה הרבה על הדיון שהיה פה קודם ואני מקווה שהלוואי שכל מה שאנחנו הולכים לעסוק בו ברבע שעה הקרובה יהיה מיותר לחלוטין. הלוואי שנבחרי הציבור שלנו יצליחו להגיע להסכמה, לתמיכה רחבה, והלוואי שכל מה שאנחנו עושים פה יהיה באמת למגרסה. עם זאת, גם עם הסייג הזה אני אגיד, אין שום בושה בלהיערך לתרחישים גם עם התרחישים האלה, אבל ראינו שאנחנו רוצים להיות אגודה מובילה, מתקדמת ומוכנה לשלל של תרחישים.

אשמח רגע לדבר קצת על השבועות האחרונים, הייתה את הישיבה הקודמת, היה בה את הדיון על המחאות. לדעת חלקינו הדיון הזה לא היה מספיק, ניסינו ליזום ישיבה מיוחדת. היה על זה הרבה בלגן. בסוף מבחינת הזמנים, הישיבה המיוחדת תוכננה להתכנס אחרי שהרפורמה המשפטית הושהתה, היה נכון לבטל אותה. אני אגיד יותר מזה, אתנצל בפניכם על האופן שבו היא זומנה. בתור מי שהוביל הרבה מזה, באמת עשיתי את המינימום של המינימום, אספתי שמונה חתימות שזה מה שצריך לפי התקנון. עשיתי את המינימום ואני מבין בדיעבד שזו הייתה טעות. לא היה נכון לעשות את המינימום אלא לפנות פה בצורה רחבה ולהסביר את המהלך לפני שהגשנו את החתימות האלה.

התנצלות גם בפני הנשיאות על הבלגן שהיה ממש לפני כניסת שבת, תוך כדי שבת ובמוצ"ש לבטל ולדחות. אני שמח שיש לנו את ההזדמנות לקיים את הדיון הזה עכשיו פנים אל פנים.

באופן אישי אוכל להעיד שכתוצאה מהרפורמה המשפטית אם יש את שלושת המצבים:Flight Freeze Fight אז אני ממש נכנסתי למוד של Fight, אני מרגיש מאוד מאוים על ידי הצעות החוק האלה והתגובה שלי הייתה בהתאם. אני קצת מתנצל שאני שופך את כל הפייט שלי ואני בא עכשיו ממקום של רוצה לשנע את כל האגודה לקרב, זה נובע מהנושא שהתחלתי ממנו. בא לי להגיד שאני מאוד מאמין בדיון, זה נכון בתפיסה שלי, אבל מה שאני חושב שנכון זה שהאגודה תכנס ותעשה כל מה שהיא יכולה כדי להילחם בחקיקה הנוכחית הזאת. אני מבין שהאמת לא שלי, אנחנו צריכים להגיע לאמת הזאת יחד ומאמין שהביטוי פשרה הוא לא מדויק. אני באמת מאמין שתוצר של דיון עמוק שבו אפשר לרדת לדקויות ולהתפלפל, יוצר תוצר שהוא טוב ומדויק. זה יכול לבוא רק בשיתוף פעולה של הרבה אנשים שמוכנים לקיים דיון לא פשוט. שוב, הרבה מאוד דקויות.

למשל, דיון שאנחנו צריכים לקיים כאגודה זה האם אנחנו מסתכלים על הסטודנטים שלנו רק כאיזשהם יצורים אקדמיים, האם אנחנו מתמקדים רק במה שקשור לסטודנטים ולקמפוס או שאנחנו מתייחסים אליהם ממש כאילו אנחנו איזשהו ארגון. אגודה של אנשים שבמקרה הם גם סטודנטים אבל אנחנו מתייחסים אליהם כאל אגודה של אנשים ואז מתוקף זה יש הרבה נגזרות לפה ולפה. האם אנחנו מתייחסים רק לצרכים האקדמיים של הסטודנטים שלנו או גם לצרכים הכלכליים, הביטחוניים והחברתיים שלהם. זה דיון שאנחנו צריכים לקיים כאגודה, כעמותה. אני מאוד הייתי רוצה שאנחנו ניקח את הכיוון ממש לצד אחד, שאנחנו מתייחסים לסטודנטים שלנו ממש כבני אדם אבל האמת כנראה שאנחנו במקום איפשהו יותר באמצע. אנחנו כן צריכים להתמקד יותר בצרכים אקדמיים של הסטודנטים שלנו, כמו שאנחנו מתייחסים לצרכים אזרחיים שלהם? זה שאלה שאנחנו צריכים לקבוע פה.

בנוסף, מה התפקיד של נציג? האם נציג הוא רק צינור שמביא לפה את הדעות של הסטודנטים שעומדים מאחוריו או שלנציג יש סמכויות להיות קצת יותר עצמאי ולהחליט בדברים שלא בהכרח הוא בקונצנזוס המוחלט. כל נציג בסופו של דבר יחליט בינו לבין עצמו. אני כן חושב שבתור מי שפה ובתור מי שמשקיעים את הזמן שלהם במועצה הזאת, אני כן חושב שאנחנו צוברים ידע וקשרים שמאפשרים לנו כן לקבל החלטות שהסטודנטים שלנו לא בהכרח היו חותמים עליהם ברוב. אבל אנחנו מקבלים אותם כי אנחנו פה, משקיעים את הזמן ויודעים יותר.

מצד שני, אני מאוד מקבל את הטענה שבהקשרים פוליטיים אין לנו מנדט. אין לנו מנדט לפעול בשם הסטודנטים שלנו על דברים שהם בפוליטיקה של הזירה הלאומית. אני לא כתבתי את זה במצע שלי, רוב האנשים פה לא כתבו את זה במצע שלהם. זה באמת לא משהו שהוא הלחם והחמאה של האגודה. אם זו הייתה הצעת החלטה שלא כתבנו במצע שלנו וקשורה למחיר מפוקח בקפיטריות, אנחנו לא צריכים לבקש מנדט מהסטודנטים כי ברורה שהאגודה מתעסקת בקפיטריות.

לכן אנחנו מגיעים לדבר הזה שזה בגדול העתקנו מהעברית. הם הפיצו סקר עם שתי שאלות, על הנוסח של הסקר בואו נדבר ונמצא את הנוסח הכי מדויק. אני מאמין שהוא צריך להיות מאוד פשוט. יש הגיון, יש יתרונות לזה שהוא יהיה פשוט ויש הרבה הגיון שזה יהיה גם 15 דקות שהם ממלאים שאלות.

הרעיון של הסקר הזה, בו האגודה מבקשת מנדט מציבור הסטודנטים לפעול למול החקיקה בתחום המשפטי. זה הרעיון. כרגע אני באמת מאמין בזה שאין לנו מנדט ואנחנו צריכים לברר את זה, האם הסטודנטים שלנו חושבים שהאגודה צריכה להיכנס לזה על כל המשמעות של זה, ואני חושב שצריך להוסיף לסקר הסברים בעד ונגד שננסח ביחד. יש הגיון בזה שהאגודה תפעל בתוך המחאה ויש הגיון בזה שהאגודה לא תפעל. אנחנו צריכים לשאול את הסטודנטים שלנו, אם מחליטים כן לפעול אז באיזה כיוון.

זה הסקר, המועד לביצוע שלו הוא אם תחודש החקיקה באופן חד צדדי במועד שיקבע מאוחר יותר. כרגע אני גם מאוד מסכים פה עם מה שנאמר, אין לנו את הלגיטימציה להפיץ סקר כזה, כל עוד ההידברות בבית הנשיא מתקיימת והמתווה שאמן, יצליח. אין לנו לגיטימציה להכניס את זה לדיון כשיש לנו את החלופה הזאת שזה ייפתר מעצמו. אנחנו כן צריכים להיות מוכנים לזה שהקואליציה הנוכחית תאתגר מאוד זכויות אזרח, זכויות אדם, אנחנו רואים שזה הכיוון וזו הדרך שלנו כן להיות מוכנים עם זה. צריך לבנות מנגנון מראש, צריך להבין איך הסקר הזה יצא לפועל. כי אני לא רוצה שהחקיקה תחודש ואז נשאל איך להוציא סקר. גם יכול להיות לזה השלכות תקציביות, אם יש אופציה לעשות דרך המודל סקר אנונימי, ממש לפתוח קורס דרך המודל, כל אחד ייכנס דרך המודל שלו ויצביע.

שיר בטט: זה הדבר האחרון שאנונימי.

גיא הדר: אני לא בטוח, אולי דרך החברה של הבחירות לעשות סקר. הם עושים דברים כאלה.

אדם בן-נון: מה שאנחנו עושים עכשיו זה שאנחנו מצביעים על הוצאת הסקר, אם תחודש הרפורמה המשפטית, כלומר, אנחנו מסמיכים מבחינתי את הנהלת האגודה להוציא סקר.

גיא-תמר לוי: מסמיכים ומחייבים?

אדם בן-נון: בדבר הזה אני נוטה לתת את הסמכות המלאה להנהלת האגודה לקבוע את המועד ולקבוע את נוסח הסקר. אני סומך עליהם, כמו שאני נציג קצת יותר מעורב אז אני מבין יותר, אני סומך על הנהלת האגודה שהיא יודעת להוציא את זה על הצד הטוב ביותר. אני לא רוצה להגיד להם בדיוק מתי ואיזה נוסח.

עדן סנדרס: אבל אתה רוצה לחייב שיהיה.

נועה גרינברג: אם מצביעים בעד ההנהלה מחויבת למה שהמועצה קובעת.

נמרוד פלבסקי: לא לגמרי הבנתי. אתה לא מחייב את הנהלת האגודה לנהל את הסקר? אתה מסמיך אותה להחליט האם ובאיזה צורה היא מנהלת את הסקר?

אדם בן-נון: חד משמעית כן.

עדן סנדרס: מה זה מבדיל מהסטטוס קוו הנוכחי?

אדם בן-נון: יש פה עניין של רוח המועצה שמשקפת את ציבור הסטודנטים, שמסמיכה את ההנהלה ואומרת להנהלה, זה בגדול הכיוון. רוב המועצה החליטה שאנחנו כן מעוניינים, אם יש עוד פעם חקיקה שמאיימת על העצמאות של מערכת המשפט בישראל, כן לצאת בסקר שזה בגדול התכנית שלנו.

שי אטוס: אכנס לכמה נישות מאוד קטנות. אני מבין את מה שאתה אומר, השאלה אם אתה לא רוצה לתת איזושהי מגבלה או טווח לכמות וסוג השאלות, או שאתה נותן את המדד החופשי גם שם.

נמרוד פלבסקי: שיעור לתקציב גם.

אדם בן-נון: זה דברים שלא מופיעים במסמך שכתוב, זה מאוד מהותי. אם זה עשרות אלפי שקלים לא בטוח בכלל שהייתי עושה את זה.

קרן סובול: אני אמרתי את זה כמה פעמים ואני אשמח שזה יהיה בפורום הזה. אני מאוד נגד ואני אסביר למה. אני כרגע חוקרת במעבדה, בהנדסה. אנחנו עושים הכל כדי לעבוד ביחד. בסופו של דבר אם נתחיל לריב בגלל דברים פוליטיים, בסוף המחקר יפגע מאוד. בסוף המטרה העיקרית שלנו פה היא להיות באוני'. כולם יכולים לצאת להפגין בכל זמן שהם רוצים. לאוני' יש מטרה לחקור, זה יפגע גם במדע. יש מקומות ששמעתי מאנשים שהמחקר נפגע בגלל שזה נכנס. בתור אחת שחוקרת, זה יקרה, אני מתחננת תשאירו את זה בחוץ. אני רוצה לעבוד עם האנשים שלי בלי שאני אתהה אם הם בעד, נגד, אם הם חושבים שאני עושה משהו שיפגע בהם. אני מתחננת בתור עובדת מחקר, תשאירו את זה בחוץ.

אדם בן-נון: יש עוד משהו בנושא הזה?

עינת טוביה: אני חושבת שחשוב להגיד גם מהצד השני, גם בתור עובדת מעבדה בביולוגיה, שיש גם עניין של תמיכה מחו"ל שאני כן חושבת שמשהו כזה יכול לעזור לנו.

קרן סובול: האוני' כבר מוחה בגלל זה.

עינת טוביה: אנחנו צריכים תקציבים מחו"ל, הרבה מזה זה תרומות מחו"ל.

אדם בן-נון: אני מאוד מזדהה עם התחושות ולכן גם מן הסתם לא נוציא סקר כזה עכשיו, כי התוצאות שלו עלולות להיות לא נעימות ולסכסך. אבל אני אגיד שאנחנו מגיבים, השיח הזה בתפיסה שלי נכפה עלינו ע"י הקואליציה הזאת שלתפיסתי היא זאת שאחראית על הפילוג הזה שקורה בעם ע"י זה שהיא מקדמת את יוזמות אנטי-דמוקרטיות. אנחנו צריכים להחליט החלטה לא פשוטה, לגבי המעורבות שלנו בזה. אני מאוד מעריך את הרצון לשמור על האוני' כאיזשהו אזור סטרילי ונעים, בטח לאור זה שהפוליטיקה בישראל כ"כ דוחה ורעילה. יש סנטימנט כזה של בואו נשאיר את זה מחוץ לאוני', אבל לדעתי זו תהיה טעות. לדעתי אם נשב בחוץ נפגע.

קרן סובול: איך?

אדם בן-נון: על ידי זה שהרפורמה תקודם.

קרן סובול: אנחנו לא נהיה אלה שנעצור את זה.

גיא-תמר לוי: זו לא סיבה לא לפעול.

קרן סובול: זו סיבה לא לפגוע באנשים, לא לגרום להם להרגיש לא בנוח איפה שהם נמצאים, שהדעה שלהם לא במקום.

גיא-תמר לוי: גם אי פעולה גורמת לאנשים להרגיש לא בנוח איפה שהם נמצאים.

קרן סובול: תשאיר מקום אחד במדינה שבו לא נדבר על פוליטיקה.

עדן סנדרס: אני חושבת שנעצור כאן, יש לנו מעגלי שיח.

נועה גרינברג: אדם, אתה יכול לתת משפט סיכום על מה אנחנו מצביעים?

אדם בן-נון: אנחנו מצביעים כמועצה, אנחנו נותנים קריאת כיוון מאוד ברורה שאם החקיקה תחודש בצורה כזאת או אחרת, אנחנו הולכים לבקש מנדט מהציבור שלנו, להתעסק בנושא הזה.

נועה גרינברג: מדובר בלבקש מנדט או לשאול מה דעתם?

אדם בן-נון: זה משולב. השאלה הראשונה זה לבקש מנדט מהציבור והשאלה השנייה זה הכיוון, בעד או נגד המחאה.

עדן סנדרס: כעת נתחלק למעגלי שיח.

**הצבעה של הצעות ההחלטה**

עדן סנדרס: חברים, אנחנו עכשיו עוברים להצביע.
קודם כל נצביע על ההצעה של גיא-תמר, מי בעד? מי נגד? מי נמנע?

בעד - 8

נגד - 16

נמנע - 5

הצעת ההחלטה לא עברה, הספירה כוללת אנשים שהלכו והשאירו הצבעות נוספות אלו התוצאות הסופיות.

עכשיו עובדים להצעת החלטה של אדם, ההחלטה עם הסקר.

ניצן כהן: אם הצעה ההחלטה עוברת והחקיקה עוברת במתווה הנוכחי, יש חובה לקיים את הסקר?

אדם בן-נון: אין חובה לקיים, זה שיקול דעתה של הנהלת האגודה. המועצה מסמיכה את הנהלת האגודה באיזושהי קריאת כיוון שאם לשיקול דעתה והיא רואה לנכון. זה תלוי באיך החקיקה תקודם, אם פתאום זה יבוא בנוסחה מאוד מרוככת, כן צריך לתת לקואליציה את האפשרות לרדת מהעץ. יש פה הרבה עניינים של שיקול דעת, הרבה גוונים של אפור.

שירה אדר: מה השורה התחתונה?

אדם בן-נון: מסמיכים את הנהלת האגודה להוציא סקר. הם יכולים להחליט גם לא להוציא את הסקר הזה.

עדן סנדרס: בואו ניגש להצבעה. מי בעד? מי נגד? מי נמנע?

בעד- 14

נגד - 11

נמנע - 5

ביחד עם הקולות שהושארו, 14 בעד, 11 נגד. משמע זה עבר עם חמישה נמנעים.

ההצעה של גיא-תמר לא עברה אבל זה בגלל שאמרת לאנשים להצביע נגד.

**הישיבה הסתיימה.**

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

**יו"ר הוועד עדן סנדרס חבר הוועד אור מימון**

|  |  |  |
| --- | --- | --- |
| **FName** | **LName** | **אפריל** |
| אדם | בן-נון | 1 |
| אופיר | פרידמן |  |
| אור | מימון |  |
| איגור | ופרצקי |  |
| איה | היימן |  |
| אייל | אלפסי |  |
| איתי | כהן | 1 |
| איתמר | רינד |  |
| אלה | בר | 1 |
| אלה שיר | אגהוב |  |
| אלכס | יוסופוב |  |
| אמיר | שטיין |  |
| אנה | חמלניצקי |  |
| אסתי | אזולאי כשר |  |
| ארז | יוסף | 1 |
| אריאל | וינוגרדסקי |  |
| בועז | יעקובוב |  |
| בעז יעקב | אקרמן | 1 |
| בר | סובל |  |
| ברק | כהן | 1 |
| גבי | לי |  |
| גבע | שפירא |  |
| גיא | ראודניץ |  |
| גיא-תמר | לוי | 1 |
| גל | בינשטוק |  |
| גל | ואלה |  |
| דין | יונה | 1 |
| דניאל | זילבר | 1 |
| ולאד עוז | ירמקוביץ' | 1 |
| חן | קלצבסקי | 1 |
| טל | זיידמן |  |
| טלי | ברלין |  |
| יבגני | גרישין |  |
| יואב | פלד | 1 |
| יואל | גאפט | 1 |
| יסמין | סגול | 1 |
| יעל | ארז |  |
| יעל | אגמון נכט | 1 |
| לבנה | צליל | 1 |
| לילך | מרקוביץ' | 1 |
| מדינה | סאידובה |  |
| מיכאל | שלר |  |
| מריזל | קרטון |  |
| מתן | ברש |  |
| נדב | שופט | 1 |
| נועה | גרינברג | 1 |
| נועה | לוינסון |  |
| ניצן | כהן |  |
| נמרוד | פלבסקי | 1 |
| נעם | ברעם | 1 |
| סולאפה | מח'ול |  |
| עדו | סיון |  |
| עדן | אבו עקל |  |
| עדן | סנדרס | 1 |
| עודד יניב | שטראוס | 1 |
| עומר | קלי |  |
| עידו | ביטון | 1 |
| עינת | טוביה | 1 |
| צור | זאדי | 1 |
| קרן | סובול | 1 |
| רון | בן חיים |  |
| רוני | שרון |  |
| רותם | יעקובי |  |
| רם | דעבול |  |
| שחר | דקל |  |
| שי | דושניצקי |  |
| שי | אטוס | 1 |
| שיר | וינברג |  |
| שיר | בטט | 1 |
| שירה | רוהר |  |
| שירה | אדר | 1 |
| שלהב | הרכבי |  |
| תום | כהנא | 1 |
| אביגיל | קפלנר |  |
| תומר | בינשטוק | 1 |
|  |  | 32 |